CELEX: 32022D0498
Language: sl
Date: 2022-03-22 00:00:00
Title: Izvedbeni sklep Komisije (EU) 2022/498 z dne 22. marca 2022 o spremembi Izvedbenega sklepa (EU) 2020/167 glede harmoniziranih standardov za lavinske žolne, satelitske zemeljske postaje in sisteme, kopenske mobilne zemeljske postaje, pomorske mobilne zemeljske postaje, opremo za celična omrežja IMT, fiksne radijske sisteme, digitalne prizemne TV-oddajnike, sisteme mobilnih komunikacij v letalih, večgigabitno radijsko opremo, radiodifuzijske zvokovne sprejemnike, gonilnike za avdiofrekvenčne indukcijske zanke, primarne nadzorne radarje in radijsko opremo TETRA (Besedilo velja za EGP)

29.3.2022   
               
               
                  SL
               
               
                  Uradni list Evropske unije
               
               
                  L 101/34
               
            
         IZVEDBENI SKLEP KOMISIJE (EU) 2022/498
         z dne 22. marca 2022
         o spremembi Izvedbenega sklepa (EU) 2020/167 glede harmoniziranih standardov za lavinske žolne, satelitske zemeljske postaje in sisteme, kopenske mobilne zemeljske postaje, pomorske mobilne zemeljske postaje, opremo za celična omrežja IMT, fiksne radijske sisteme, digitalne prizemne TV-oddajnike, sisteme mobilnih komunikacij v letalih, večgigabitno radijsko opremo, radiodifuzijske zvokovne sprejemnike, gonilnike za avdiofrekvenčne indukcijske zanke, primarne nadzorne radarje in radijsko opremo TETRA
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (1) ter zlasti člena 10(6) Uredbe,
         ob upoštevanju naslednjega:
         
                     (1)
                  
                  
                     V skladu s členom 16 Direktive 2014/53/EU Evropskega parlamenta in Sveta (2) se za radijsko opremo, ki je v skladu s harmoniziranimi standardi ali njihovimi deli, sklici na katere so bili objavljeni v Uradnem listu Evropske unije, domneva, da je skladna z bistvenimi zahtevami iz člena 3 navedene direktive, zajetimi v navedenih standardih ali njihovih delih.
                  
               
                     (2)
                  
                  
                     Komisija je z Izvedbenim sklepom C(2015) 5376 (3) od Evropskega odbora za elektrotehnično standardizacijo (CENELEC) in Evropskega inštituta za telekomunikacijske standarde (ETSI) zahtevala pripravo in revizijo harmoniziranih standardov za radijsko opremo v podporo Direktivi 2014/53/EU (v nadaljnjem besedilu: zahtevek).
                  
               
                     (3)
                  
                  
                     ETSI je na podlagi zahtevka pripravil naslednje nove harmonizirane standarde: EN 300718-1 V2.2.1 za lavinske žolne, EN 303345-3 V1.1.1 in EN 303345-4 V1.1.1 za radiodifuzijske zvokovne sprejemnike, EN 303348 V1.2.1 za gonilnike za avdiofrekvenčne indukcijske zanke, EN 303364-2 V1.1.1 za primarne nadzorne radarje, EN 303372-1 V1.2.1, EN 303372-2 V1.2.1, EN 303413 V1.2.1, EN 303980 V1.2.1 in EN 303981 V1.2.1 za satelitske postaje in sisteme in EN 303758 V1.1.1 za radijsko opremo TETRA.
                  
               
                     (4)
                  
                  
                     ETSI je na podlagi zahtevka revidiral naslednje harmonizirane standarde: EN 301444 V2.1.2, EN 301908-15 V11.1.2, EN 302296-2 V1.2.1, EN 302480 V2.1.2 in EN 302567 V1.2.1, sklici na katere so bili objavljeni v seriji C Uradnega lista Evropske unije s Sporočilom Komisije 2018/C 326/04 (4). To je privedlo do sprejetja naslednjih revidiranih harmoniziranih standardov: EN 301444 V2.2.1 za satelitske postaje in sisteme, EN 301908-15 V15.1.1 za celična omrežja IMT, EN 302296 V2.2.1 za digitalne prizemne TV-oddajnike, EN 302480 V2.2.1 za sisteme mobilnih komunikacij v letalih in EN 302567 V2.2.1 za večgigabitno radijsko opremo.
                  
               
                     (5)
                  
                  
                     ETSI je na podlagi zahtevka revidiral tudi naslednje harmonizirane standarde za celična omrežja IMT: EN 301908-1 V13.1.1, EN 301908-14 V13.1.1 in EN 301908-18 V13.1.1, sklici na katere so bili dodani v Prilogi I k Izvedbenemu sklepu Komisije (EU) 2020/167 (5). To je privedlo do sprejetja naslednjih revidiranih harmoniziranih standardov: EN 301908-1 V15.1.1, EN 301908-14 V15.1.1 in EN 301908-18 V15.1.1. Poleg tega je ETSI revidiral harmonizirani standard EN 302217-2 V3.2.2 za fiksne radijske sisteme, sklic na katerega je bil dodan v Prilogi II k Izvedbenemu sklepu (EU) 2020/167. Na podlagi tega je bil sprejet harmonizirani standard EN 302217-2 V3.3.1.
                  
               
                     (6)
                  
                  
                     Komisija je skupaj z ETSI ocenila, ali so navedeni novi in revidirani harmonizirani standardi skladni z zahtevkom.
                  
               
                     (7)
                  
                  
                     Harmonizirani standardi EN 301908-14 V15.1.1, EN 301908-15 V15.1.1, EN 301908-18 V15.1.1, EN 302217-2 V3.3.1, EN 302480 V2.2.1, EN 302567 V2.2.1, EN 303345-3 V1.1.1, EN 303345-4 V1.1.1, EN 303348 V1.2.1, EN 303372-2 V1.2.1, EN 303413 V1.2.1 in EN 303758 V1.1.1 izpolnjujejo bistvene zahteve, ki naj bi jih zajemali in ki so določene v členu 3 Direktive 2014/53/EU. Zato je primerno, da se sklici na navedene standarde objavijo v Uradnem listu Evropske unije.
                  
               
                     (8)
                  
                  
                     Harmonizirani standard EN 300718-1 V2.2.1 v zadnjem stavku klavzule 5.1.3.1 ne določa vseh pogojev za mehanizme preverjanja in omogoča subjektivno razlago specifikacij iz te klavzule. Poleg tega ne določa nobenih zahtev v zvezi z zavrnitvijo lažnega odziva, ki je parameter sprejemnika, ki je lahko povezan z ustvarjanjem škodljivih motenj. Sklic na navedeni harmonizirani standard bi bilo zato treba objaviti v Uradnem listu Evropske unije z omejitvijo.
                  
               
                     (9)
                  
                  
                     Harmonizirani standard EN 301444 V2.2.1 v drugem odstavku klavzule 5.2.1 ne določi nobenih meril za preverjanje izpolnjevanja specifikacij iz tega standarda, zaradi česar so rezultati lahko negotovi. Poleg tega v klavzuli 5.2.2.3.1 določa specifikacije v zvezi z namestitvijo opreme, kar ni cilj harmoniziranega standarda. V prvem odstavku klavzule 5.2.3 in prvem odstavku klavzule 5.2.4 ter prvem odstavku klavzule 5.2.5 tudi dopušča proizvajalcu, da spremeni opremo z namenom preizkušanja, zaradi česar so rezultati lahko nenatančni in pride do visoke stopnje negotovosti. Sklic na navedeni harmonizirani standard bi bilo zato treba objaviti v Uradnem listu Evropske unije z omejitvijo.
                  
               
                     (10)
                  
                  
                     Harmonizirani standard EN 301908-1 V15.1.1 v opombi 3 h klavzuli 5.3.2.1 dopušča proizvajalcu, da izbere nadomestno metodologijo preizkušanja namesto metodologije, določene v navedenem standardu. To lahko privede do različnih rezultatov preizkušanja in povzroča pravno negotovost. Sklic na navedeni harmonizirani standard bi bilo zato treba objaviti v Uradnem listu Evropske unije z omejitvijo.
                  
               
                     (11)
                  
                  
                     Harmonizirani standard EN 302296 V2.2.1 v klavzuli 5.4.2.5 opisuje nenatančen potek preizkušanja z uporabo naprave za povezovanje, s čimer pride do visoke stopnje negotovosti pri razlagi rezultatov. Sklic na navedeni harmonizirani standard bi bilo zato treba objaviti v Uradnem listu Evropske unije z omejitvijo.
                  
               
                     (12)
                  
                  
                     Harmonizirani standard EN 303364-2 V1.1.1 v klavzulah 4.2.1.4 in 5.3.1.5 opisuje poseben scenarij prenosa moči med oddajnikom in anteno z uporabo valovodov WR284/WG10/R32, kar pomeni, da zajema le del področja uporabe bistvenih zahtev, ki naj bi jih zajemal. Sklic na navedeni harmonizirani standard bi bilo zato treba objaviti v Uradnem listu Evropske unije z omejitvijo.
                  
               
                     (13)
                  
                  
                     Harmonizirani standard EN 303372-1 V1.2.1 v klavzuli 4.3.5 določa, da se ne uporablja pod nekaterimi tehničnimi pogoji, za katere niso predvideni blažitveni ukrepi glede preprečevanja škodljivih motenj. Zaradi tega lahko pride do škodljivega motenja satelitskih omrežij in drugih storitev. Sklic na navedeni harmonizirani standard bi bilo zato treba objaviti v Uradnem listu Evropske unije z omejitvijo.
                  
               
                     (14)
                  
                  
                     Harmonizirani standard EN 303980 V1.2.1 v drugem stavku klavzule 6.1.1 dopušča proizvajalcu, da izbere nadomestno metodologijo preizkušanja namesto metodologije, določene v navedenem standardu. To lahko privede do različnih rezultatov preizkušanja in lahko povzroči pravno negotovost. Sklic na navedeni harmonizirani standard bi bilo zato treba objaviti v Uradnem listu Evropske unije z omejitvijo.
                  
               
                     (15)
                  
                  
                     Harmonizirani standard EN 303981 V1.2.1 v drugem stavku klavzule 6.1.1 dopušča proizvajalcu, da izbere nadomestno metodologijo preizkušanja namesto metodologije, določene v navedenem standardu. To lahko privede do različnih rezultatov preizkušanja in lahko povzroči pravno negotovost. Sklic na navedeni harmonizirani standard bi bilo zato treba objaviti v Uradnem listu Evropske unije z omejitvijo.
                  
               
                     (16)
                  
                  
                     V Prilogi I k Izvedbenemu sklepu (EU) 2020/167 so navedeni sklici na harmonizirane standarde za radijsko opremo, pripravljene v podporo Direktivi 2014/53/EU, ki so objavljeni v Uradnem listu Evropske unije, v Prilogi II k navedenemu izvedbenemu sklepu pa so navedeni sklici na take harmonizirane standarde, ki so objavljeni v Uradnem listu Evropske unije z omejitvijo.
                  
               
                     (17)
                  
                  
                     Za zagotovitev, da so sklici na harmonizirane standarde, pripravljene v podporo Direktivi 2014/53/EU, navedeni v enem aktu, bi bilo treba sklice na harmonizirane standarde EN 301908-14 V15.1.1, EN 301908-15 V15.1.1, EN 301908-18 V15.1.1, EN 302217-2 V3.3.1, EN 302480 V2.2.1, EN 302567 V2.2.1, EN 303345-3 V1.1.1, EN 303345-4 V1.1.1, EN 303348 V1.2.1, EN 303372-2 V1.2.1, EN 303413 V1.2.1 in EN 303758 V1.1.1 vključiti v Prilogo I k Izvedbenemu sklepu (EU) 2020/167, sklice na harmonizirane standarde EN 300718-1 V2.2.1, EN 301444 V2.2.1, EN 301908-1 V15.1.1, EN 302296 V2.2.1, EN 303364-2 V1.1.1, EN 303372-1 V1.2.1, EN 303980 V1.2.1 in EN 303981 V1.2.1 pa bi bilo treba vključiti v Prilogo II k navedenemu Izvedbenemu sklepu.
                  
               
                     (18)
                  
                  
                     Harmonizirani standardi EN 301444 V2.2.1, EN 301908-1 V15.1.1, EN 301908-14 V15.1.1, EN 301908-15 V15.1.1, EN 301908-18 V15.1.1, EN 302217-2 V3.3.1, EN 302296 V2.2.1, EN 302480 V2.2.1 in EN 302567 V2.2.1 nadomeščajo harmonizirane standarde EN 301444 V2.1.2, EN 301908-1 V13.1.1, EN 301908-14 V13.1.1, EN 301908-15 V11.1.2, EN 301908-18 V13.1.1, EN 302217-2 V3.2.2, EN 302296-2 V1.2.1, EN 302480 V2.1.2 in EN 302567 V1.2.
                  
               
                     (19)
                  
                  
                     Zato je treba sklice na harmonizirane standarde EN 301444 V2.1.2, EN 301908-15 V11.1.2, EN 302296-2 V1.2.1, EN 302480 V2.1.2 in EN 302567 V1.2.1 umakniti iz serije C Uradnega lista Evropske unije (6). V Prilogi III k Izvedbenemu sklepu (EU) 2020/167 so navedeni sklici na harmonizirane standarde za radijsko opremo, pripravljene v podporo Direktivi 2014/53/EU, ki so umaknjeni iz serije C Uradnega lista Evropske unije. Zato je navedene sklice primerno vključiti v navedeno prilogo.
                  
               
                     (20)
                  
                  
                     Sklice na harmonizirane standarde EN 301908-1 V13.1.1, EN 301908-14 V13.1.1, EN 301908-18 V13.1.1 in EN 302217-2 V3.2.2 je prav tako treba umakniti iz serije L Uradnega lista Evropske unije. Zato je primerno navedene sklice črtati iz prilog I in II k Izvedbenemu sklepu (EU) 2020/167.
                  
               
                     (21)
                  
                  
                     Da bi bil dan proizvajalcem zadosten čas za pripravo na uporabo harmoniziranih standardov EN 301444 V2.2.1, EN 301908-1 V15.1.1, EN 301908-14 V15.1.1, EN 301908-15 V15.1.1, EN 301908-18 V15.1.1, EN 302217-2 V3.3.1, EN 302296 V2.2.1, EN 302480 V2.2.1 in EN 302567 V2.2.1, je treba odložiti umik sklicev na harmonizirane standarde EN 301444 V2.1.2, EN 301908-1 V13.1.1, EN 301908-14 V13.1.1, EN 301908-15 V11.1.2, EN 301908-18 V13.1.1, EN 302217-2 V3.2.2, EN 302296-2 V1.2.1, EN 302480 V2.1.2 in EN 302567 V1.2.1.
                  
               
                     (22)
                  
                  
                     Izvedbeni sklep (EU) 2020/167 bi bilo zato treba ustrezno spremeniti.
                  
               
                     (23)
                  
                  
                     Skladnost s harmoniziranim standardom zagotavlja domnevo o skladnosti z ustreznimi bistvenimi zahtevami iz harmonizacijske zakonodaje Unije od datuma objave sklica na tak standard v Uradnem listu Evropske unije. Ta sklep bi moral zato začeti veljati nemudoma –
                  
               SPREJELA NASLEDNJI SKLEP:
         
            Člen 1
            Izvedbeni sklep (EU) 2020/167 se spremeni:
            
                        (1)
                     
                     
                        Priloga I se spremeni v skladu s Prilogo I k temu sklepu;
                     
                  
                        (2)
                     
                     
                        Priloga II se spremeni v skladu s Prilogo II k temu sklepu;
                     
                  
                        (3)
                     
                     
                        Priloga III se spremeni v skladu s Prilogo III k temu sklepu.
                     
                  
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Bruslju, 22. marca 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 316, 14.11.2012, str. 12.
         
            (2)  Direktiva 2014/53/EU Evropskega parlamenta in Sveta z dne 16. aprila 2014 o harmonizaciji zakonodaj držav članic v zvezi z dostopnostjo radijske opreme na trgu in razveljavitvi Direktive 1999/5/ES (UL L 153, 22.5.2014, str. 62).
         
            (3)  Izvedbeni sklep Komisije C(2015) 5376 z dne 4. avgusta 2015 o zahtevi za standardizacijo Evropskemu odboru za elektrotehnično standardizacijo in Evropskemu inštitutu za telekomunikacijske standarde v zvezi z radijsko opremo v podporo Direktivi 2014/53/EU Evropskega parlamenta in Sveta.
         
            (4)  Sporočilo Komisije v okviru izvajanja Direktive 1999/5/ES Evropskega parlamenta in Sveta o radijski opremi in telekomunikacijski terminalski opremi ter medsebojnem priznavanju skladnosti te opreme in Direktive 2014/53/EU Evropskega parlamenta in Sveta o harmonizaciji zakonodaj držav članic v zvezi z dostopnostjo radijske opreme na trgu in razveljavitvi Direktive 1999/5/ES (Objava naslovov in sklicev harmoniziranih standardov po usklajeni zakonodaji Unije) (UL C 326, 14.9.2018, str. 114).
         
            (5)  Izvedbeni sklep Komisije (EU) 2020/167 z dne 5. februarja 2020 o harmoniziranih standardih za radijsko opremo, pripravljenih v podporo Direktivi 2014/53/EU Evropskega parlamenta in Sveta (UL L 34, 6.2.2020, str. 46).
         
            (6)  UL C 326, 14.9.2018, str. 114.
      
      
         
            PRILOGA I
            Priloga I k Izvedbenemu sklepu (EU) 2020/167 se spremeni:
            
                        (1)
                     
                     
                        vnos 4 se črta;
                     
                  
                        (2)
                     
                     
                        doda se naslednji vnos 4 a:
                        
                                    „4a.
                                 
                                 
                                    EN 301 908-15 V15.1.1
                                    Celična omrežja IMT – Harmonizirani standard za dostop do radijskega spektra – 15. del: Ponavljalniki za razviti prizemni radijski dostop za UMTS (E-UTRA FDD)“
                                 
                              
                  
                        (3)
                     
                     
                        vnos 6 se črta;
                     
                  
                        (4)
                     
                     
                        doda se naslednji vnos 6 a:
                        
                                    „6 a.
                                 
                                 
                                    EN 301908-14 V15.1.1
                                    Celična omrežja IMT – Harmonizirani standard za dostop do radijskega spektra – 14. del: Bazne postaje za razviti prizemni radijski dostop za UMTS (E-UTRA)“
                                 
                              
                  
                        (5)
                     
                     
                        vnos 7 se črta;
                     
                  
                        (6)
                     
                     
                        doda se naslednji vnos 7 a:
                        
                                    „7 a.
                                 
                                 
                                    EN 301908-18 V15.1.1
                                    Celična omrežja IMT – Harmonizirani standard za dostop do radijskega spektra – 18. del: Multi-Standard Radio (E-UTRA, UTRA in GSM/EDGE) bazne postaje (BS), objava 15“
                                 
                              
                  
                        (7)
                     
                     
                        dodajo se naslednji vnosi:
                        
                                    
                                       Št.
                                    
                                 
                                 
                                    
                                       Sklic na standard
                                    
                                 
                              
                                    „12.
                                 
                                 
                                    EN 302217-2 V3.3.1
                                    Fiksni radijski sistemi – Karakteristike in zahteve za opremo tipa točka-točka in antene – 2. del: Digitalni sistemi, ki delujejo v frekvenčnih pasovih od 1 GHz do 86 GHz – Harmonizirani standard za dostop do radijskega spektra
                                 
                              
                                    13.
                                 
                                 
                                    EN 302480 V2.2.1
                                    Sistemi mobilnih komunikacij v letalih (MCOBA) – Harmonizirani standard za dostop do radijskega spektra
                                 
                              
                                    14.
                                 
                                 
                                    EN 302567 V2.2.1
                                    Večgigabitna radijska oprema, ki deluje v pasu 60 GHz
                                 
                              
                                    15.
                                 
                                 
                                    EN 303345-3 V1.1.1
                                    Radiodifuzijski zvočni sprejemniki – 3. del: Radiodifuzijska zvočna storitev FM
                                 
                              
                                    16.
                                 
                                 
                                    EN 303345-4 V1.1.1
                                    Radiodifuzijski zvočni sprejemniki – 4. del: Radiodifuzijska zvočna storitev DAB
                                 
                              
                                    17.
                                 
                                 
                                    EN 303348 V1.2.1
                                    Gonilniki za avdiofrekvenčne indukcijske zanke do 45 amperov v frekvenčnem območju od 10 Hz do 9 kHz
                                 
                              
                                    18.
                                 
                                 
                                    EN 303372-2 V1.2.1
                                    Satelitske zemeljske postaje in sistemi (SES) – Oprema za sprejemanje satelitske radiodifuzije – 2. del: Notranja enota
                                 
                              
                                    19.
                                 
                                 
                                    EN 303413 V1.2.1
                                    Satelitske zemeljske postaje in sistemi (SES) – Sprejemniki globalnih navigacijskih satelitskih sistemov (GNSS) – Radijska oprema, ki deluje v frekvenčnih pasovih od 1 164  MHz do 1 300  MHz in od 1 559  MHz do 1 610  MHz
                                 
                              
                                    20.
                                 
                                 
                                    EN 303758 V1.1.1
                                    Radijska oprema TETRA, ki uporablja modulacijo z nekonstantno ovojnico in deluje v kanalih s pasovnimi širinami 25 kHz, 50 kHz, 100 kHz ali 150 kHz“.
                                 
                              
                  
      
      
         
            PRILOGA II
            Priloga II k Izvedbenemu sklepu (EU) 2020/167 se spremeni:
            
                        (1)
                     
                     
                        vnos 5 se črta;
                     
                  
                        (2)
                     
                     
                        dodajo se naslednji vnosi:
                        
                                    
                                       Št.
                                    
                                 
                                 
                                    
                                       Sklic na standard
                                    
                                 
                              
                                    „14.
                                 
                                 
                                    EN 300718-1 V2.2.1
                                    Lavinske žolne, ki delujejo v območju 457 kHz – Oddajno-sprejemni sistemi – 1. del: Harmonizirani standard za dostop do radijskega spektra
                                    
                                       Opomba 1: na podlagi skladnosti s tem harmoniziranim standardom ni mogoče domnevati skladnosti z bistveno zahtevo iz člena 3(2) Direktive 2014/53/EU, če se uporabi zadnji stavek klavzule 5.1.3.1 tega standarda.
                                    
                                       Opomba 2: na podlagi tega harmoniziranega standarda ni mogoče domnevati skladnosti v zvezi z zavrnitvijo lažnega odziva.
                                 
                              
                                    15.
                                 
                                 
                                    EN 301444 V2.2.1
                                    Satelitske zemeljske postaje in sistemi (SES) – Kopenske mobilne zemeljske postaje (LMES) in pomorske mobilne zemeljske postaje (MMES), ki zagotavljajo govorne in/ali podatkovne komunikacije in delujejo v frekvenčnih pasovih 1,5 GHz in 1,6 GHz
                                    
                                       Opomba: na podlagi skladnosti s tem harmoniziranim standardom ni mogoče domnevati skladnosti z bistvenimi zahtevami iz člena 3(2) Direktive 2014/53/EU, če se uporabi kar koli od naslednjega:
                                    
                                                (a)
                                             
                                             
                                                drugi odstavek klavzule 5.2.1 tega standarda;
                                             
                                          
                                                (b)
                                             
                                             
                                                klavzula 5.2.2.3.1 navedenega standarda;
                                             
                                          
                                                (c)
                                             
                                             
                                                prvi odstavek klavzule 5.2.3 tega standarda;
                                             
                                          
                                                (d)
                                             
                                             
                                                prvi odstavek klavzule 5.2.4 tega standarda;
                                             
                                          
                                                (e)
                                             
                                             
                                                prvi odstavek klavzule 5.2.5 tega standarda.
                                             
                                          
                              
                                    16.
                                 
                                 
                                    EN 301908-1 V15.1.1
                                    Celična omrežja IMT – Harmonizirani standard za dostop do radijskega spektra – 1. del: Uvod in splošne zahteve
                                    
                                       Opomba: na podlagi skladnosti s tem harmoniziranim standardom ni mogoče domnevati skladnosti z bistveno zahtevo iz člena 3(2) Direktive 2014/53/EU, če se uporabi opomba 3 klavzule 5.3.2.1 tega standarda.
                                 
                              
                                    17.
                                 
                                 
                                    EN 302296 V2.2.1
                                    Digitalni prizemni TV-oddajniki
                                    
                                       Opomba: na podlagi skladnosti s tem harmoniziranim standardom ni mogoče domnevati skladnosti z bistvenimi zahtevami iz člena 3(2) Direktive 2014/53/EU, če se uporabi naprava za spajanje v okviru ureditve preizkusa iz klavzule 5.4.2.5 tega standarda.
                                 
                              
                                    18.
                                 
                                 
                                    EN 303364-2 V1.1.1
                                    Primarni nadzorni radar (PSR) – Harmonizirani standard za dostop do radijskega spektra – 2. del: Senzorji PSR za nadzor zračnega prometa (ATC), ki delujejo v frekvenčnem pasu od 2 700  MHz do 3 100  MHz (pas S)
                                    
                                       Opomba: kar zadeva klavzuli 4.2.1.4 in 5.3.1.5 tega harmoniziranega standarda, na podlagi skladnosti z nijm ni mogoče domnevati skladnosti z bistveno zahtevo iz člena 3(2) Direktive 2014/53/EU za opremo, ki ne uporablja valovodov WR284/WG10/R32 za prenos moči med oddajnikom in anteno.
                                 
                              
                                    19.
                                 
                                 
                                    EN 303372-1 V1.2.1
                                    Satelitske zemeljske postaje in sistemi (SES) – Oprema za sprejemanje satelitske radiodifuzije – 1. del: Zunanja enota za sprejem v frekvenčnem pasu od 10,7 GHz do 12,75 GHz
                                    
                                       Opomba: na podlagi skladnosti s tem harmoniziranim standardom ni mogoče domnevati skladnosti z bistveno zahtevo iz člena 3(2) Direktive 2014/53/EU, če se uporabi naslednji stavek v klavzuli 4.3.5 tega standarda: „Ta zahteva ne velja, če je zunanja enota zasnovana za posebno satelitsko omrežje, ki uporablja obe polarizaciji.“
                                 
                              
                                    20.
                                 
                                 
                                    EN 303980 V1.2.1
                                    Satelitske zemeljske postaje in sistemi (SES) – Nepremične in premične zemeljske postaje, ki komunicirajo z negeostacionarnimi satelitskimi sistemi (NEST) v frekvenčnih pasovih od 11 GHz do 14 GHz
                                    
                                       Opomba: na podlagi skladnosti s tem harmoniziranim standardom ni mogoče domnevati skladnosti z bistveno zahtevo iz člena 3(2) Direktive 2014/53/EU, če se uporabi drugi stavek v klavzuli 6.1.1 tega standarda.
                                 
                              
                                    21.
                                 
                                 
                                    EN 303981 V1.2.1
                                    Satelitske zemeljske postaje in sistemi (SES) – Fiksne in premične širokopasovne zemeljske postaje, ki komunicirajo z negeostacionarnimi satelitskimi sistemi (WBES) v frekvenčnih pasovih od 11 GHz do 14 GHz
                                    
                                       Opomba: na podlagi skladnosti s tem harmoniziranim standardom ni mogoče domnevati skladnosti z bistveno zahtevo iz člena 3(2) Direktive 2014/53/EU, če se uporabi drugi stavek v klavzuli 6.1.1 tega standarda.“.
                                 
                              
                  
      
      
         
            PRILOGA III
            V Prilogi III k Izvedbenemu sklepu (EU) 2020/167 se dodajo naslednji vnosi:
            
               
                           
                              Št.
                           
                        
                        
                           
                              Sklic na standard
                           
                        
                        
                           
                              Datum umika
                           
                        
                     
                           „22.
                        
                        
                           EN 301444 V2.1.2
                           Satelitske zemeljske postaje in sistemi (SES) – Harmonizirani standard, ki zajema bistvene zahteve člena 3.2 direktive 2014/53/EU, za kopenske mobilne zemeljske postaje (LMES), ki zagotavljajo govorne in/ali podatkovne komunikacije in delujejo v frekvenčnih pasovih 1,5 GHz in 1,6 GHz
                        
                        
                           29. september 2023
                        
                     
                           23.
                        
                        
                           EN 301908-1 V13.1.1
                           Celična omrežja IMT – Harmonizirani standard za dostop do radijskega spektra – 1. del: Uvod in splošne zahteve
                        
                        
                           29. september 2023
                        
                     
                           24.
                        
                        
                           EN 301908-14 V13.1.1
                           Celična omrežja IMT – Harmonizirani standard za dostop do radijskega spektra – 14. del: Bazne postaje za razviti prizemni radijski dostop za UMTS (E-UTRA)
                        
                        
                           29. september 2023
                        
                     
                           25.
                        
                        
                           EN 301908-15 V11.1.2
                           Celična omrežja IMT – Harmonizirani standard, ki zajema bistvene zahteve člena 3.2 Direktive 2014/53/EU – 15. del: Ponavljalniki za razviti prizemni radijski dostop za UMTS (E-UTRA FDD)
                        
                        
                           29. september 2023
                        
                     
                           26.
                        
                        
                           EN 301908-18 V13.1.1
                           Celična omrežja IMT – Harmonizirani standard za dostop do radijskega spektra – 18. del: Multi-Standard Radio (E-UTRA, UTRA in GSM/EDGE) bazne postaje (BS)
                        
                        
                           29. september 2023
                        
                     
                           27.
                        
                        
                           EN 302217-2 V3.2.2
                           Fiksni radijski sistemi – Karakteristike in zahteve za opremo tipa točka-točka in antene – 2. del: Digitalni sistemi, ki delujejo v frekvenčnih pasovih od 1 GHz do 86 GHz – Harmonizirani standard za dostop do radijskega spektra
                        
                        
                           29. september 2023
                        
                     
                           28.
                        
                        
                           EN 302296-2 V1.2.1
                           Elektromagnetna združljivost in zadeve v zvezi z radijskim spektrom (ERM); Oddajniška oprema za prizemno digitalno (televizijsko) videoradiodifuzijsko storitev (DVB-T) – 2. del: Harmonizirani EN, ki zajema bistvene zahteve člena 3.2 direktive R&TTE
                        
                        
                           29. september 2023
                        
                     
                           29.
                        
                        
                           EN 302480 V2.1.2
                           Sistemi mobilnih komunikacij v letalih (MCOBA) – Harmonizirani standard, ki zajema bistvene zahteve člena 3.2 Direktive 2014/53/EU
                        
                        
                           29. september 2023
                        
                     
                           30.
                        
                        
                           EN 302567 V1.2.1
                           Širokopasovna radijska dostopovna omrežja (BRAN) – Večgigabitni 60 GHz sistemi WAS/RLAN – Harmonizirani EN, ki zajema bistvene zahteve člena 3.2 direktive R&TTE
                        
                        
                           29. september 2023“.